Official Journal L 309 , 19/11/1998 P. 0001 - 0006



NÕUKOGU MÄÄRUS (EÜ) nr 2479/98, 12. november 1998, millega muudetakse määrust (EÜ) nr 66/98, millega sätestatakse teatavad kaitse- ja kontrollimeetmed kalandustegevuse suhtes Antarktikas EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 18. detsembri 1997. aasta määrust (EÜ) nr 66/98, millega sätestatakse teatavad kaitse- ja kontrollimeetmed kalandustegevuse suhtes Antarktikas ja tunnistatakse kehtetuks määrus (EÜ) nr 2113/961, eriti selle artiklit 21, võttes arvesse komisjoni ettepanekut ning arvestades, et: Antarktika vete elusressursside kaitse konventsioon, edaspidi "konventsioon", kiideti heaks otsusega 81/691/EMÜ2 ja see jõustus ühenduses 21. mail 1982; võttes arvesse Antarktika vete elusressursside kaitse konverentsi juhataja 19. mai 1980. aasta avaldust, mis on lisatud selle konverentsi lõppaktile, eriti selle lõiget 5; konventsiooni alusel loodud Antarktika vete elusressursside kaitse komisjon, edaspidi "CCAMLR", võttis oma teaduskomitee soovitusel aastakoosolekul 7. novembril 1997 vastu teatavad CCAMLR konventsiooniala kaitse- ja majandamismeetmed ajavahemikuks 7. novembrist 1997 kuni 6. novembrini 1998; need kaitsemeetmed muutusid siduvateks alates 10. maist 1998; tuleks ette näha sätted, mille kohaselt ainult neil laevadel, kellel on vastavalt määrusele (EÜ) nr 1627/943 välja antud kalapüügiluba, lubatakse tegelda kalastamisega; CCAMLR liikmed on kokku leppinud, et 7. novembril 1997 vastu võetud kaitsemeetmeid kohaldatakse ajutiselt, ootamata nende siduvaks muutumist, pidades silmas tõsiasja, et mõned kaitsemeetmed on seotud kalastushooaegadega, mis algavad kas 7. novembril 1997 või pärast seda; ühendus kui üks konventsiooni osaline on kohustatud tagama, et CCAMLR vastuvõetud meetmeid kohaldatakse liikmesriigi lipu all sõitvate laevade suhtes alates määratud kuupäevadest; seetõttu tuleks vastavalt muuta määrust (EÜ) nr 66/98, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ) nr 66/98 järgmiselt. 1. Artikli 2 lõige 1 asendatakse järgmisega: "1. Ainult nendel laevadel, keda on nimetatud lõikes 2 esitatud loetelus ja kellele nende lipuliikmesriik on vastavalt määruse (EÜ) nr 1627/94* artiklile 7 välja andnud kalapüügiloa, on õigus tegelda artiklis 1 määratletud piirkonnas kalandustegevusega. _______________ * EÜT L 171, 6.7.1994, lk 7." 2. Artiklit 4 muudetakse järgmiselt: a) lõikes 3 asendatakse kuupäev "7. november 1997" kuupäevaga "6. november 1998"; b) lisatakse järgmised lõiked: "4. Dissostichus spp. spetsialiseeritud püük FAO Antarktika alapiirkonnas 48.5 ja FAO Antarktika rajoonides 58.4.1 ja 58.4.2 on keelatud 7. novembrist 1997 kuni 6. novembrini 1998. 5. Lepidonotothen squamifrons spetsialiseeritud püük FAO Antarktika rajoonis 58.4.4 on keelatud 7. novembrist 1997, välja arvatud püük teadustöö eesmärgil. 6. Lepidonotothen squamifrons, Notothenia rossii, Channichthys rhinoceratus või Bathyraja spp. spetsialiseeritud püük FAO Antarktika rajoonis 58.5.2 on keelatud 7. novembrist 1997 kuni 6. novembrini 1998. 7. D. Mawsoni spetsialiseeritud püük FAO Antarktika alapiirkonnas 48.4 on keelatud, välja arvatud püük teadustöö eesmärgil." 3. Artiklis 5: a) asendatakse lõiked 2 ja 3 järgmisega: "2. Dissostichus eleginoides lubatud kogupüük (TAC) on: a) 3 300 tonni FAO Antarktika alapiirkonnas 48.3 1. aprillist kuni 31. augustini 1998 või kuni saak on kätte saadud; b) 28 tonni FAO Antarktika alapiirkonnas 48.4 1. aprillist kuni 31. augustini 1998 või kuni punktis a määratletud TAC on kätte saadud; c) 3 700 tonni FAO Antarktika rajoonis 58.5.2 7. novembrist 1997 kuni 6. novembrini 1998. Kui Dissostichus eleginoides spetsialiseeritud püügi ajal FAO Antarktika rajoonis 58.5.2 Lepidonotothen sqamifrons, Notothenia rossii, Channichthys rhinoceratus või Bathyraja spp. liikide kaaspüük ükskõik millise pardalehiivamise puhul: i) on suurem kui 100 kg ja ületab 5 % kogu pardal oleva kalasaagi kaalust või ii) on kaks tonni või rohkem, siis liigub kalalaev teise kalastuskohta, mis ei ole lähemal kui viie meremiili kaugusel. Laev ei pöördu vähemalt viie päeva jooksul tagasi lähemale kui viie meremiili kaugusele kohast, kus kaaspüük ületas 5 %. Vette tagasi lastud Dissostichus eleginoides, sealhulgas"sültja" kala koguarv ja kaal tuleb deklareerida. See kala loetakse TACi hulka kuuluvaks. 3. Champsocephalus gunnari TAC on FAO Antarktika alapiirkonnas 48.3 7. novembrist 1997 kuni 31. märtsini 1998 4 520 tonni. Champsocephalus gunnari spetsialiseeritud püük FAO Antarktika alapiirkonnas 48.3 lõpetatakse, kui ükskõik missuguse lõike 5 punktis i nimetatud liigi kaaspüük ületab kindlaksmääratud piirid. Kui Champsocephalus gunnari spetsialiseeritud püügi ajal mingi lõike 5 punktis i nimetatud liigi kaaspüük ükskõik millise pardalehiivamise puhul: i) on suurem kui 100 kg ja ületab 5 % kogu pardal oleva kalasaagi kaalust või ii) on kaks tonni või rohkem, liigub kalalaev teise kalastuskohta, mis ei ole lähemal kui viie meremiili kaugusel. Laev ei pöördu vähemalt viie päeva jooksul tagasi lähemale kui viie meremiili kaugusele kohast, kus kaaspüük ületas 5 %. Kui Champsocephalus gunnari kaaspüük ükskõik millise pardalehiivamise puhul on suurem kui 100 kg ja rohkem kui 10 % kaladest on kogupikkuselt väiksemad kui 24 cm, liigub kalalaev teise kalastuskohta, mis ei ole lähemal kui viie meremiili kaugusel. Ta ei pöördu vähemalt viie päeva jooksul tagasi kohta, kus kogupikkuselt väiksemate kui 24 cm pikkuste Champsocephalus gunnari liiki kuuluvate kalade saak ületas 10 %."; b) lõiget 4 muudetakse järgmiselt: i) esimeses ja teises lõigus asendatakse sõnad "2. novembrist 1996 kuni 7. novembrini 1997" sõnadega "7. novembrist 1997 kuni 6. novembrini 1998"; ii) neljas lõik asendatakse järgmisega: "Kui Electrona carlsbergi spetsialiseeritud püügi ajal mõne muu kui lõike 5 punktis i nimetatud sihtliigi kaaspüük ükskõik millise pardalehiivamise puhul i) on suurem kui 100 kg ja ületab 5 % pardal oleva kõikide kalaliikide kogusaagi kaalust või ii) on kaks tonni või rohkem, liigub kalalaev teise kalastuskohta, mis ei ole lähemal kui viie meremiili kaugusel. Ta ei pöördu vähemalt viie päeva jooksul tagasi lähemale kui viie meremiili kaugusele kohast, kus kaaspüük ületas 5 %."; c) lõikele 5 lisatakse järgmine punkt: "iii) kogu spetsialiseeritud püügi puhul FAO Antarktika rajoonis 58.5.2 7. novembrist 1997 kuni 6. novembrini 1998: - Lepidonotothen squamifrons kaaspüük ei tohi ületada 325 tonni, - Channichthys rhinoceratus kaaspüük ei tohi ületada 80 tonni, - Bathyraja spp. kaaspüük ei tohi ületada 120 tonni. Kõikide nende kalaliikide puhul, mida ei ole nimetatud eelmises lõigus ja millele ei kohaldata ühtki teist saagipiirangut, ei tohi kaaspüügid FAO Antarktika rajoonis 58.5.2 ületada 50 tonni"; d) lõige 6 asendatakse järgmisega: "6. Koha all, kus kaaspüük ületab käesolevas artiklis nimetatud määrad, mõeldakse kurssi, mida kalalaev järgib punktist, kus püügivahend esimest korda vette lasti kuni punktini, kus see uuesti pardale hiivati." 4. Artiklit 8 muudetakse järgmiselt: a) lõike 1 punktis i asendatakse kuupäev "1. märts 1997" kuupäevaga "1. aprill 1998" ja punkt iii jäetakse välja; b) lõike 2 punktis i asendatakse kõik viited aastale 1997 viidetega aastale 1998. 5. Artikli 11 lõigetes 1 ja 2 asendatakse kõik viited aastale 1997 viidetega aastale 1998. 6. Artiklit 12 muudetakse järgmiselt: a) lõikes 1: i) punktis a asendatakse sõnad "2. novembrist 1996 kuni 31. augustini 1997" sõnadega "7. novembrist 1997 kuni 6. novembrini 1998" ja sõnad "alates 1. märtsist 1997" asendatakse sõnadega "1. aprillist kuni 31. augustini 1998"; ii) punktis b asendatakse sõnad "2. novembrist 1996 kuni 31. märtsini 1997" sõnadega "7. novembrist 1997 kuni 31. märtsini 1998"; iii) punktid c ja d jäetakse välja; b) lõige 5 jäetakse välja. 7. Artiklisse 16 lisatakse järgmine lõige: "Uurimuslik kalapüük CCAMLR konventsiooni alal on keelatud, kui selleks ei ole luba antud kooskõlas V lisaga." 8. Artikkel 18 asendatakse järgmisega: "Artikkel 18 Krabipüügi all mõeldakse kogu niisugust kaubanduslikku püügitegevust, mille puhul sihtliik kuulub krabirühma hulka (selts Decapoda, alamselts Reptantia)." 9. Artiklis 19: a) punkt a asendatakse järgmisega: "a) krabipüük FAO Antarktika alapiirkonnas 48.3 7. novembrist 1997 kuni 6. novembrini 1998;"; b) punktis b asendatakse sõnad "1. märtsist kuni 31. augustini 1997" sõnadega "1. aprillist 1997 kuni 31. augustini 1998"; c) punkt c asendatakse järgmisega: "c) Champsocephalus gunnari püük FAO Antarktika alapiirkonnas 48.3 7. novembrist 1997 kuni 31. märtsini 1998;"; d) punktis d asendatakse sõnad "2. novembrist 1996 kuni 31. augustini 1997" sõnadega "7. novembrist 1997 kuni 6. novembrini 1998"; e) punkt e jäetakse välja. 10. I lisa asendatakse käesoleva määruse I lisas toodud tekstiga. 11. II lisa jäetakse välja. 12. IV lisa muudetakse vastavalt käesoleva määruse II lisas näidatud muudatustele. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. november 1998 Nõukogu nimel eesistuja E. HOSTASCH I LISA "I LISA NÕUTAVAD ANDMED KRABIPÜÜGI KOHTA FAO ANTARKTIKA ALAPIIRKONNAS 48.3 Saagi ja püügikoormuse andmed Püügireisi kirjeldus: reisi kood, laeva kood, loa number, aasta. Püünise kirjeldus: diagrammid ja muu teave, sealhulgas püünise kuju, mõõtmed, võrgusilma suurus, pujuse asend, läbilaskeava ja suund, kambrite hulk, väljapääsuava olemasolu. Püügikoormuse kirjeldus: kuupäev, kellaaeg, püünise väljalaskmiskoha laius- ja pikkuskraad, püünise väljalaskmiskoha kompassilugem, väljalastud püüniste koguarv, jadal olevate püüniste vahemaa, kaotatud püüniste arv, sügavus, vees oleku aeg, sööda liik. Saagi kirjeldus: pardal hoitava saagi kogus ja kaal, kõikide liikide kaaspüük (vt tabel 1), kronoloogiline registreerimisnumber, mille abil on võimalik siduda saak vastavate valimiandmetega. Tabel 1 Andmed, mis krabipüügi puhul FAO Antarktika alapiirkonnas 48.3 tuleb deklareerida kaaspüügi saagi liikide kaupa Liigid Deklareeritavad andmed Dissostichus eleginoides Arv ja arvestuslik kogukaal Notothenia rossii Arv ja arvestuslik kogukaal Muud liigid Arvestuslik kogukaal Bioloogilised andmed Nende andmete saamiseks tuleb otse enne keskpäeva pardalehiivatud jadalt võtta krabivalim, kogudes jadal teatavate vahemaade järel paigutatud püüniste kogu sisu nii, et allvalimis oleks 35 kuni 50 isendit. Püügireisi kirjeldus: püügireisi kood, laeva kood, loa number. Valimi kirjeldus: kuupäev, asukoht püünise väljalaskmisel, püünise väljalaskmiskoha kompassilugem, jada number. Andmed: liigid, sugu, vähemalt 35 isendi pikkus, Rhizocephala parasiitide olemasolu/puudumine, krabide käitlemine (pardal hoitud, vette tagasi lastud, hävitatud), selle püünise number, millest krabi saadakse." II LISA IV LISA MUUDATUSED 1. Lõike 2 esimene lause asendatakse järgmisega: "Pikad jadad lastakse välja ainult öösel (näiteks nautiliste hämarike vahelisel pimedal ajal; hämarate ajad kõikide laiuskraadide, kohalike aegade ja päevade puhul võib leida mereastronoomia aastaraamatu tabelitest. Kõik laeva tegevusi või vaatlejate deklaratsioone puudutavad osutatud kellaajad tuleb anda, näidates ära ka ajavahe GMTga." 2. Lõige 3 asendatakse järgmisega: "3. Kalajäätmete merreheitmine pikkade jadade väljalaskmise ajal on keelatud. Kalajäätmete merreheitmist pikkade jadade pardalehiivamise ajal tuleb vältida. Kui kalajäätmete merrelaskmist pardalehiivamise ajal ei ole võimalik vältida, leiab merrelaskmine aset laeva teisel küljel selle külje suhtes, kus pikki jadasid välja lastakse või pardale hiivatakse." 3. Lõige 8 jäetakse välja. 1 EÜT L 6, 10.1.1998, lk 1. 2 EÜT L 252, 5.9.1981, lk 26. 3 EÜT L 171, 6.7.1994, lk 7.